**ZAPISNIK**

**s 20. sjednice Školskog odbora II GIMNAZIJE - SPLIT, održane dana 28. studenog 2023. godine u uredu ravnateljice s početkom u 19:00 sati.**

Nazočni članovi:

1. A. N., zamjenica predsjednice Školskog odbora
2. A. G. L., član
3. K. Š., član
4. E. K., član
5. L. A., član
6. D. P., član

Ostali nazočni: ravnateljica.

Izočni članovi: Đ. V. – S. je opravdala svoj izostanak.

Zamjenica predsjednice Školskog odbora A. N., prof. započela je sjednicu u 19:00 sati, pozdravila prisutne te predlaže sljedeći

**D n e v n i r e d:**

**1. Verifikacija zapisnika s 19. sjednice Školskog odbora II GIMNAZIJE - SPLIT**

**2. Verifikacija mandata imenovanog člana Školskog odbora iz reda nastavnika i**

**stručnih suradnika**

**3. Izbor predsjednika i zamjenika predsjednika Školskog odbora**

**4. Izbor kandidata po natječaju nastavnik/nastavnica francuskog jezika**

**5. Izbor kandidata po natječaju nastavnik/nastavnica španjolskog jezika**

**6. Izbor kandidata po natječaju** **stručni suradnik - knjižničar/stručna suradnica -**

**knjižničarka**

**7. Izbor kandidata po natječaju tajnik/tajnica škole**

**8. Razno**

Dnevni red je jednoglasno usvojen.

Svi relevantni dokumenti s pozivom dostavljeni su svim članovima Školskog odbora te su ispunjeni zakonski okviri za raspravu o njima.

**Ad.1.)** Zamjenica predsjednice Školskog odbora A. N., prof. zamolila je očitovanje o Zapisniku s prethodne 19. sjednice Školskog odbora II GIMNAZIJE - SPLIT. Članovi Školskog odbora jednoglasno su usvojili Zapisnik s 19. sjednice Školskog odbora.

**Ad.2.)** Na sjednici Nastavničkog vijeća održanog 14. 11. 2023. prof. S. I. obratila se nazočnima kako je dala ostavku na mjesto predsjednice Školskog odbora, te je nastavničko vijeće donijelo odluku i razrješenje prof. S. I. na mjestu predsjednice Školskog odbora II GIMNAZIJE – SPLIT. Za člana Školskog odbora iz reda nastavnika i stručnih suradnika jednoglasno je odabrana prof. K. Š., te se daje na verifikaciju mandat imenovanog člana Školskog odbora iz reda nastavnika i stručnih suradnika. Članovi Školskog odbora jednoglasno su verificirali mandat K. Š., prof. Mandat imenovanom članu Školskog odbora teče od 28. studenog 2023. do 10. svibnja 2025.

**O D L U K A br. 1**

U Školski odbor II GIMNAZIJE – SPLIT, iz reda nastavnika i stručnih suradnika imenuje se:

1. **K. Š., prof.**

Mandat imenovanog člana Školskog odbora teče od 28. studenog 2023. do 10. svibnja 2025.

**Ad.3.)** Za izbor predsjednika i zamjenika predsjednika Školskog odbora jednoglasnom odlukom predložene su i izabrane:

**O D L U K A br. 2**

1. **A. N.**, prof. izabrana je za predsjednicu Školskog odbora
2. **K. Š.**, prof. izabrana je za zamjenicu predsjednice Školskog odbora

Predsjednica i zamjenica predsjednice Školskog odbora biraju se na mandatno razdoblje koje teče od 28. studenog 2023. do 10. svibnja 2025.

**Ad.4.)** Ravnateljica škole I. K., prof. upoznala je prisutne kako je s danom 6. studenog 2023.g. raspisan natječaj za radno mjesto nastavnik/ica francuskog jezika **-** 1 izvršitelj/ica, na neodređeno nepuno radno vrijeme za ukupno 25 sati tjedno, te da je u natječajnom roku pristiglo 5 prijava. Uvidom u natječajnu dokumentaciju utvrđeno je kako je 5 prijava valjano. Dana 28. 11. 2023. g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno dva (2) kandidata od pet (5) uredno pozvanih. Uvidom u Zapisnik povjerenstva najveći broj bodova dobila je kandidatkinja F. M., stoga ravnateljica Škole traži prethodnu suglasnost za zasnivanje radnog odnosa sa imenovanom kandidatkinjom. Školski odbor jednoglasno donosi

**O D L U K A br. 3**

kojom daje prethodnu suglasnost za zasnivanje radnog odnosa s F. M., na radno mjesto nastavnice francuskog jezika na neodređeno nepuno radno vrijeme za ukupno 25 sati tjedno.

**Ad.5.)** Ravnateljica škole I. K., prof. upoznala je prisutne kako je s danom 6. studenog 2023.g. raspisan natječaj za radno mjesto nastavnik/ica španjolskog jezika **-** 1 izvršitelj/ica, na određeno nepuno radno vrijeme za ukupno 11 sati tjedno, te da su u natječajnom roku pristigle 2 prijave. Uvidom u natječajnu dokumentaciju utvrđeno je kako su 2 prijave valjane. Dana 28. 11. 2023. g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno jednog (1) kandidata od dva (2) uredno pozvana. Uvidom u Zapisnik povjerenstva najveći broj bodova dobila je kandidatkinja F. M., stoga ravnateljica Škole traži prethodnu suglasnost za zasnivanje radnog odnosa sa imenovanom kandidatkinjom. Školski odbor jednoglasno donosi

**O D L U K A br. 4**

kojom daje prethodnu suglasnost za zasnivanje radnog odnosa s F. M., na radno mjesto nastavnice španjolskog jezika na određeno nepuno radno vrijeme za ukupno 11 sati tjedno.

**Ad.6.)** Ravnateljica škole I. K., prof. upoznala je prisutne kako je s danom 6. studenog 2023.g. raspisan natječaj za radno mjesto stručni suradnik - knjižničar na neodređeno puno radno vrijeme za ukupno 40 sati tjedno, te da je u natječajnom roku pristiglo 9 prijava. Uvidom u natječajnu dokumentaciju utvrđeno je kako su 7 prijava valjane, a da 2 prijave ne udovoljavaju uvjetima natječaja. Dana 27. 11. 2023. g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno četiri (4) kandidata od sedam (7) uredno pozvanih. Uvidom u Zapisnik povjerenstva najveći broj bodova dobila je kandidatkinja A. K., stoga ravnateljica Škole traži prethodnu suglasnost za zasnivanje radnog odnosa sa imenovanom kandidatkinjom. Školski odbor jednoglasno donosi

**O D L U K A br. 5**

kojom daje prethodnu suglasnost za zasnivanje radnog odnosa s A. K., na radno mjesto stručni suradnik - knjižničar, na neodređeno puno radno vrijeme, za ukupno 40 sati tjedno.

**Ad.7.)** Ravnateljica škole I. K., prof. upoznala je prisutne kako je s danom 6. studenog 2023.g. raspisan natječaj za radno mjesto tajnik/ca škole – 1 izvršitelj/ica, na određeno puno radno vrijeme (40 sati tjedno), zamjena do povratka na rad odsutne radnice te da je u natječajnom roku pristiglo 8 prijava. Uvidom u natječajnu dokumentaciju utvrđeno je kako je 8 prijava valjano. Dana 27. 11. 2023. g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno dva (2) kandidata od osam (8) uredno pozvanih. Uvidom u Zapisnik povjerenstva najveći broj bodova dobila je kandidatkinja I. U., stoga ravnateljica Škole traži prethodnu suglasnost za zasnivanje radnog odnosa sa imenovanom kandidatkinjom. Školski odbor jednoglasno donosi

**O D L U K A br. 6**

kojom daje prethodnu suglasnost za zasnivanje radnog odnosa s I. U., na radno mjesto tajnice škole, na određeno puno radno vrijeme (40 sati tjedno), zamjena do povratka na rad odsutne radnice.

**Ad.8.)** Pod točkom razno ravnateljica škole zamolila je očitovanje na usvajanje Pravilnika o provedbi postupka jednostavne nabave. Nakon uvida u Pravilnik o provedbi postupka jednostavne nabave, Školski odbor jednoglasno donosi

**O D L U K A br. 7**

Članovi Školskog odbora jednoglasno su usvojili Pravilnik o provedbi postupka jednostavne nabave.

Predsjednica Školskog odbora zahvalila se nazočnim članovima Školskog odbora na suradnji i sudjelovanju na sjednici.

Sjednica je završila u 20:15 sati.